《咏月复元善》
明代·张元祯

人心都望此时圆，偏是清辉隔暮烟。安得刚风驾黄鹄，拨开浮霭见青天。

冰轮莹彻金樽里，宝镜高悬玉殿前。老子陶陶便沉醉，任渠明日又明年。

作者简介：（1437—1507）明江西南昌人，字廷祥，号东白。天顺四年进士。授编修，预修《英宗实录》，与执政议不合，引疾归。居家讲求性命之学。弘治初召修《宪宗实录》，进春坊左赞善，官至詹事。正德初进吏部侍郎。有《东白集》。